Det fremgår af den helhedsplan for scleroseområdet, som Sundhedsminister Ellen Trane Nørby (V) og formand for Folketingets sundhedsudvalg Liselott Blixt (DF) præsenterer i dag, torsdag.
Regeringen vil oprette ekstra uddannelsesstillinger i neurologi og øge kapaciteten på et ikke nærmere specificeret antal scleroseklinikker for dermed at give patienter med progressiv MS adgang til en specialiseret vurdering af deres behov for behandling og rehabilitering, fremgår det af helhedsplanen "Et godt liv med sclerose".
Tiltaget er en del af en samlet plan for hele scleroseområdet, der skal sikre, at indsatsen for MS-patienter bliver mere helhedsorienteret, forbedrer indsatsen i kommunerne, støtter bedre op om hele familien og samtidig sikrer en ensartet kvalitet i indsatsen på tværs af landet.
Helhedsplanen styrker også den del af rehabiliteringen, der foregår i kommunerne, og i alt afsætter regeringen seks mio. kroner til den kommunale indsats for mennesker med MS. Blandt andet skal en mio. kroner allerede i år gå til at afdække kommunernes kendskab til følgerne af MS og til sclerosespecifik rehabilitering, mens fem mio. kroner skal finansiere en styrkelse af tværkommunal indsats for mennesker med MS. Samtidig indgår det i planen, at Scleroseforeningen bidrager ved at etablere kursusforløb, der skal give kommunale koordinatorer på tværs af landet mere viden og bedre kompetencer i forhold til MS.
Kursusforløb for kommunale koordinatorer (2019-2020, - )
Styrket patientinddragelse med PRO (2019-2021, - )